钦定古今图书集成/明伦汇编/氏族典/第404卷 > 《廖用贤尚友录》 > 褚向
## 钦定古今图书集成/明伦汇编/氏族典/第404卷 > 《廖用贤尚友录》 > 褚向

按《梁书褚翔传》：“翔父向，字景政，年数岁，父母相继亡，
哀毁若成人。既长，淹雅有器量。高祖践阼，选补国子
生。起家秘书郎，迁太子舍人、尚书殿中郎，出为安成
内史，还除太子洗马、中舍人，累迁从事中郎、黄门侍
郎、豫章王长史。顷之，入为长兼侍中。大通二年，出为
宁远将军、北中郎、庐陵王长史。三年，卒官。”